Document ID: /roh_data/filtered/fineweb-2-filterrobots_roh.jsonl.gz/6251

Il casino da Tavau vul porscher en avegnir gieus online. Il Cussegl federal ha surdà oz las concessiuns correspundentas al casino. Uss sto anc la cumissiun da bancas da gieu federala controllar la purschida ed approvar ils singuls gieus. Alura dastga il casino porscher uffizialmain gieus en l'internet, ha communitgà la regenza. Questa opziun è gia previsa en la nova lescha federala davart ils gieus da fortuna. Las mesiras entran en vigur davent da proxim mais.
La populaziun aveva approvà l'ultima stad la lescha per gieus da fortuna, quai cun 73%.
RR novitads 14:00